**Ministru kabineta noteikumu**

**„Kārtība, kādā nepilngadīgam patvēruma meklētājam nodrošina izglītības ieguves iespējas” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Kārtība, kādā nepilngadīgam patvēruma meklētājam nodrošina izglītības ieguves iespējas” (turpmāk – noteikumu projekts) ir sagatavots, pamatojoties uz Patvēruma likuma (pieņemts 2015.gada 17.decembrī un spēkā ar 2016.gada 19.janvāri) 9.panta septītajā daļā doto deleģējumu Ministru kabinetam noteikt kārtību, kādā nepilngadīgam patvēruma meklētajam tiek nodrošinātas iespējas iegūt izglītību valsts valodā valsts vai pašvaldības izglītības iestādē. Pamatojoties uz Ministru prezidenta 2016.gada 8.janvāra rezolūciju Nr.12/2016-JUR-1, Izglītības un zinātnes ministrijai (turpmāk – ministrija) uzdots nodrošināt Patvēruma likuma 9.panta septītajā daļā Ministru kabinetam dotā uzdevuma izpildi. Noteikumu projektā iekļautas tiesību normas, kas izriet no Eiropas Parlamenta un Padomes 2013.gada 26.jūnija direktīvas 2013/33/ES, ar ko nosaka standartus starptautiskās aizsardzības pieteikuma iesniedzēju uzņemšanai, kā arī no Izglītības likuma 3.panta otrajā daļā noteiktā, ka patvēruma meklētāja nepilngadīgam bērnam un nepilngadīgam patvēruma meklētājam ir tiesības uz pamatizglītību un vidējo izglītību, kā arī tiesības pēc pilngadības sasniegšanas turpināt iesākto izglītību. Latvija, iekļaujoties Eiropas Savienības telpā, ir izstrādājusi Rīcības plānu personu, kurām nepieciešama starptautiskā aizsardzība, pārvietošanai un uzņemšanai Latvijā (apstiprināts ar Ministru kabineta 2015.gada 2.decembra rīkojumā Nr. 759) (turpmāk – rīcības plāns), un tajā ir paredzēta Latvijas apstākļiem piemērotas sistēmas izveide patvēruma meklētāju uzņemšanai, kā arī bēgļu un alternatīvo statusu ieguvušo personu sociālekonomiskās iekļaušanas pasākumi. Rīcības plāna 3.Rīcības virziena “Sociālekonomiskā iekļaušana” 3.14.punkts nosaka, ka vispārējās izglītības ieguve nodrošināma tajās izglītības iestādēs, kas īsteno izglītības programmu valsts valodā, paredzot pedagogu atalgojumu atbilstoši normatīvo aktu prasībām. Rīcības plāns paredz, ka latviešu valodas apguvi, pirms tiek uzsākta izglītības ieguve izglītības iestādē, nodrošina Latviešu valodas aģentūra Patvēruma meklētāju izmitināšanas centrā.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nepilngadīga patvēruma meklētāja izglītības ieguve šobrīd ir nodrošināta, pamatojoties uz Ministru kabineta 2010.gada 23.februāra noteikumiem Nr.174 „Kārtība, kādā nepilngadīgam patvēruma meklētājam nodrošina izglītības ieguves iespējas” (turpmāk – noteikumi Nr.174). Noteikumi Nr.174 tika izdoti saskaņā ar Patvēruma likuma, kurš ir zaudējis spēku 2016.gada 19.janvārī, 8.panta ceturto daļu. Saeimā pieņemts jauns Patvēruma likums, kas stājies spēkā 2016.gada 19.janvārī, un minētā likuma pārejas noteikumu 2.punkta 7.apakšpunkts nosaka, ka līdz šajā likumā paredzēto Ministru kabineta noteikumu spēkā stāšanās dienai, bet ne ilgāk kā sešus mēnešus no šā likuma spēkā stāšanās dienas ir spēkā noteikumi Nr.174, ciktāl tie nav pretrunā ar šo likumu. Tādējādi noteikumi Nr.174 ir spēkā ne ilgāk kā līdz 2016.gada 19.jūlijam. Patvēruma likumā ir nostiprināta jauna norma, ka nepilngadīgs patvēruma meklētājs izglītību iegūst valsts valodā.Ministrija, saņemot informāciju no Pilsonības un migrācijas lietu pārvaldes par nepilngadīgu patvēruma meklētāju, slēdz līgumu ar izglītības iestādi par nepilngadīga patvēruma meklētāja izglītības nodrošināšanu, kontrolē piešķirto valsts budžeta līdzekļu izlietošanu izglītības iestādē un pieprasa izglītības iestādei visa veida informāciju par nepilngadīga patvēruma meklētāja izglītības nodrošināšanu. Pašreizējā prakse liecina, ka nepilngadīga patvēruma meklētāja izglītības ieguves uzsākšana tiek nodrošināta trīs mēnešu laikā kopš ierašanās Latvijā brīža. Savukārt pēc informācijas saņemšanas no Pilsonības un migrācijas lietu pārvaldes vai Valsts robežsardzes par lēmumu par bēgļa vai alternatīvā statusa piešķiršanu vai atteikumu to piešķirt, ministrija informē izglītības iestādi un par minētā līguma darbības izbeigšanu. Nepilngadīgai personai, kurai piešķirts bēgļa vai alternatīvais statuss, tiek nodrošinātas iespējas iegūt izglītību valsts valodā valsts vai pašvaldības izglītības iestādē.Līdzšinējā prakse, ka ministrija kontrolē piešķirto valsts budžeta līdzekļu izlietojumu izglītības iestādei, kā arī pieprasa visa veida informāciju par nepilngadīga patvēruma meklētāja izglītības nodrošināšanu, ir noteikta ministrijas un izglītības iestādes līgumā par finansējuma piešķiršanu, bet nebija iekļauta noteikumos Nr.174. Ministrija regulāri apkopo informāciju par nepilngadīgu patvēruma meklētāju izglītības ieguves nodrošināšanu vispārējās izglītības iestādēs. 2015./2016.mācību gadā izglītības ieguve tiek nodrošināta 12 nepilngadīgiem patvēruma meklētājiem Rīgas N. Draudziņas vidusskolā un pieciem nepilngadīgiem patvēruma meklētājiem Rīgas Ukraiņu vidusskolā, tai skaitā vienam bērnam no piecu gadu vecuma sagatavošanai pamatizglītības ieguvei. Patvēruma meklētāju izmitināšanas centrā patvēruma meklētāju ģimenēm, tai skaitā nepilngadīgiem patvēruma meklētājiem, kopš ierašanās Latvijā brīža, tiek nodrošinātas sagatavošanās nodarbības latviešu valodas apguvei, pirms tiek uzsākta izglītības ieguve izglītības iestādē. Savukārt 2014./2015.mācību gadā izglītības ieguve tika nodrošināta deviņiem nepilngadīgiem patvēruma meklētājiem Rīgas 15.vidusskolā, diviem nepilngadīgiem patvēruma meklētājiem Rīgas Ukraiņu vidusskolā, vienam – Dobeles Kristīgajā pamatskolā un vienam nepilngadīgam patvēruma meklētājam Jelgavas 5.vidusskolā. 2013./2014.mācību gadā izglītības ieguve tika nodrošināta astoņiem nepilngadīgiem patvēruma meklētājiem Rīgas 15.vidusskolā un diviem nepilngadīgiem patvēruma meklētājiem Rīgas Ukraiņu vidusskolā. Ministrija nosaka izglītības iestādes, kas sniedz nepilngadīga patvēruma meklētāja izglītības ieguves iespējas, saskaņojot ar pilsētas vai novada pašvaldību. Saskaņojums ir nepieciešams, jo pilsētas vai novada pašvaldība nosaka kārtību, kādā tās padotībā esošās izglītības iestādes finansējamas no pašvaldības budžeta. Saskaņojums nav nepieciešams, ja vispārējo izglītību sniedz valsts dibināta izglītības iestāde. Ministrija plāno to izglītības iestāžu nodrošinājumu, kuras veic noteiktas funkcijas nepilngadīgu patvēruma meklētāju izglītošanai. Lai nodrošinātu kvalitatīvas izglītības ieguves iespējas un pārraudzītu, kā nepilngadīgu patvēruma meklētāju izglītības ieguve tiek nodrošināta, īstenojot izglītības programmas, ministrija plāno un nosaka konkrētas izglītības iestādes.Piesakot patvēruma meklētāju vispārējās izglītības ieguvei, vecāki, bāriņtiesas pilnvarots pārstāvis vai bērnu aprūpes iestādes vadītājs iesniedz Pilsonības un migrācijas lietu pārvaldē vai Valsts robežsardzē, ja patvēruma meklētājs izmitināts Valsts robežsardzes teritoriālajā struktūrvienībā, attiecīgu iesniegumu, patvēruma meklētāja personas dokumenta kopiju un patvēruma meklētāja izglītību apliecinošus dokumentus (ja tādi ir). Ne vēlāk kā 10 darbdienu laikā no dienas, kad iesniegts iesniegums par bēgļa vai alternatīvā statusa piešķiršanu, Valsts robežsardze, izmantojot pasta pakalpojumus vai elektroniski, informē Izglītības un zinātnes ministriju par patvēruma meklētāja izmitināšanas vietas vai dzīvesvietas adresi. Savukārt patvēruma meklētāja izmitināšanas vietas vai dzīvesvietas adreses maiņas gadījumā Pilsonības un migrācijas lietu pārvalde ne vēlāk kā 10 darbdienu laikā par to informē ministriju, izmantojot pasta pakalpojumus vai elektroniski. Izglītības iestāde uzņem nepilngadīgu patvēruma meklētāju izglītības iestādē atbilstīgi normatīvos aktos, kādā izglītojamie tiek uzņemti vispārējās izglītības iestādēs un atskaitīti no tām, kā arī pārcelti uz nākamo klasi, noteiktā kartībā, sagatavo pedagogu tarifikāciju, sagatavo mācību grāmatu sarakstu, izstrādā un nodrošina individuālu mācību priekšmetu apguves plānu laikposmam, kas noteikts līgumā, un iesniedz to ministrijai līgumā norādītajā laikā. Nepilngadīgam patvēruma meklētājam nodrošina sagatavošanu pamatizglītības ieguvei no piecu gadu vecuma pamatojoties uz Vispārējās izglītības likuma 20.¹ panta pirmajā daļā noteikto obligāto bērnu no piecu gadu vecuma sagatavošanu pamatizglītības ieguvei. Ministru kabineta 2015.gada 13.oktobra noteikumos Nr.591 “Kārtība, kādā izglītojamie tiek uzņemti vispārējās izglītības iestādēs un speciālajās pirmsskolas izglītības grupās un atskaitīti no tām, kā arī pārcelti uz nākamo klasi” noteikta kārtība, kādā tiek nodrošināta izglītības ieguve vispārējās izglītības pakāpēs un vispārējās izglītības īpašos veidos, tai skaitā, speciālajā izglītībā, kā arī kārtība, kādi izglītības dokumenti (ja ir), jāiesniedz, piesakot izglītojamo izglītības iestādē. Ja nepieciešams, tad ārvalstīs izsniegto izglītības dokumentu, kā arī ārvalstīs iegūto akadēmisko grādu apliecinošu dokumentu ekspertīzi veic Akadēmiskās informācijas centrs.Nepilngadīgu patvēruma meklētāju izglītības ieguves iespējas tiek nodrošinātas no valsts budžeta līdzekļiem ministrijas programmas 01.00.00 “Vispārējā izglītība” apakšprogrammā 01.08.00 “Vispārējās izglītības atbalsta pasākumi” tāmē iedalītajiem līdzekļiem, ministrijai slēdzot līgumu ar izglītības iestādi, kurā mācās nepilngadīgs patvēruma meklētājs. Noteikumu projekts ir attiecināms uz vispārējās izglītības iestādēm, pamatojoties uz Izglītības likumā noteikto izglītības iestāžu darbības tiesisko pamatu, nodrošinot pedagogu atalgojumu saskaņā ar Ministru kabineta 2009.gada 28.jūlija noteikumos Nr. 836 „Pedagogu darba samaksas noteikumi” noteikto kārtību un Ministru kabineta 2009.gada 22.decembra noteikumos Nr. 1616 „Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” noteikto kārtību. Viena nepilngadīga patvēruma meklētāja izglītošanās izmaksas ir 95 *euro* mēnesī. 2014./2015.m.gadā šim nolūkam no valsts budžeta tika izlietoti 2493, 52 *euro*, slēdzot līgumu ar izglītības iestādi par katra nepilngadīga patvēruma meklētāja izglītības ieguvi uz sešiem mēnešiem. Saskaņā ar 2015.gada 20.jūlijā pieņemto rezolūciju par pārvietošanu no trešajām valstīm, Padomes Lēmumu (ES) 2015/1523, ar ko nosaka pagaidu pasākumus starptautiskās aizsardzības jomā Itālijas un Grieķijas labā, un Padomes Lēmumu (ES) 2015/1601 (2015.gada 22.septembris), ar ko nosaka pagaidu pasākumus starptautiskās aizsardzības jomā Itālijas un Grieķijas labā, Latvijai līdz 2017.gada 17.septembrim papildus patvēruma meklētājiem, kuri individuāli ierodas Latvijā un iesniedz iesniegumu par bēgļa vai alternatīvā statusa piešķiršanu, jāuzņem 531 patvēruma meklētājs. Ministrija, aprēķinot nepieciešamo finansējumu nepilngadīga patvēruma meklētāja izglītības iespēju nodrošināšanai, plāno, ka līdz 2017.gada 17.septembrim provizoriski var tikt uzņemti 177 nepilngadīgi patvēruma meklētāji, kas veido trešo daļu no lēmumos noteiktā patvēruma meklētāju skaita. Viena nepilngadīga patvēruma meklētāja izglītošanās izmaksas rīcības plānā ir noteiktas 133 *euro* mēnesī. Tādējādi papildus nepieciešamais finansējums nepilngadīgu patvēruma meklētāju izglītības ieguves nodrošināšanai 2016.gadā tiek plānots 118 647 *euro* apmērā un 2017.gadā 56 358 *euro* apmērā.  |
| 3. | Projekta izstrādē iesaistītās institūcijas | Viedokļa sniegšanā tika iesaistīta Pilsonības un migrācijas lietu pārvalde. |
| 4. | Cita informācija | Ministrija, saņemot informāciju no Pilsonības un migrācijas lietu pārvaldes, izmantojot pasta pakalpojumus vai elektroniski, par nepilngadīgu patvēruma meklētāju, nosaka izglītības iestādi sadarbībā ar pilsētas vai novada izglītības pārvaldi, slēdz līgumu ar izglītības iestādi par nepilngadīga patvēruma meklētāja izglītības nodrošināšanu, kurā ietverta izglītības iestādes pedagogu tarifikācijā noteiktā piemaksa par papildu pedagoģisko darbu mācību stundu un mācību priekšmetu plānā noteikto mācību priekšmetu apguvei un finansējumu mācību līdzekļu iegādei.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | 726 vispārējās izglītības iestādes un tajās nodarbinātie pedagogi, kā arī izglītojamie.  |
| 2. | Tiesiskā regulējuma ietekme uz tautsaimniecību un administratīvo slogu | Ar tiesību aktu netiek radīts jauns administratīvais slogs.  |
| 3. | Administratīvo izmaksu monetārs novērtējums | Administratīvās izmaksas, uzņemot izglītības iestādē nepilngadīgu patvēruma meklētāju:(4,47 x 0,5) x ( 17 x 1) = 38 *euro*4,47 *euro* – valstī noteiktā vidējā darba samaksa stundā (Centrālās statistikas pārvaldes dati);0,5 h - laiks, kas nepieciešams izglītojamā, kam piešķirts patvērums, uzņemšanai, vai laikā, kad izglītojamais ir aizturēts nelikumīgas ieceļošanas laikā. 17 - izglītojamo skaits 2015./2016.mācību gadā, kam piešķirts patvēruma meklētāja statuss.1 - cik bieži gada laikā nepieciešamas darbības, lai izglītojamo, kam ir piešķirts patvērums, uzņemtu izglītības iestādē.Administratīvās izmaksas, lai nepilngadīgu patvēruma meklētāju pieteiktu izglītības iestādē, sagatavojot izglītības (ja tāda ir) apliecinoša dokumenta kopiju: (4,47 x 0,05) x ( 17 x 1) = 3, 8 *euro*4,47 *euro* – valstī noteiktā vidējā darba samaksa stundā (Centrālās statistikas pārvaldes dati);0,05 h - laiks, kas nepieciešams izglītojamā pieteikšanai izglītības iestādē, sagatavojot izglītības (ja tāda ir) apliecinoša dokumenta kopiju;17 - izglītojamo skaits 2015./2016.mācību gadā, kas iestājas izglītības iestādes;1 - aptuveni cik bieži gada laikā nepieciešamas darbības, lai izglītojamo uzņemtu izglītības iestādē.Administratīvās izmaksas, lai nepilngadīgu patvēruma meklētāju pieteiktu izglītības iestādē, sagatavojot bērna medicīnisko karti (veidlapa Nr.026/u):(4,47 x 8) x (17 x 1) = 608 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati);8 h - laiks, kas nepieciešams sagatavojot bērna medicīnisko karti, stājoties izglītības iestādē.17 - izglītojamo skaits 2015./2016.mācību gadā, kas plāno iestāties izglītības iestādē;1 - aptuveni cik bieži gada laikā nepieciešamas darbības, lai izglītojamajam sagatavotu bērna medicīnisko karti, iestājoties izglītības iestādē.Administratīvās izmaksas, lai nepilngadīgu patvēruma meklētāju pieteiktu uzņemšanai izglītības iestādē, iesniedzot iesniegumu:(4,47 x 0,05) x (17 x 1) = 3,80 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati); 0,05 h - laiks, kas nepieciešams izglītojamā pieteikšanai izglītības iestādē, iesniedzot iesniegumu.17- izglītojamo skaits 2015./2016.mācību gadā, kas plāno iestāties izglītības iestādē;  1 - aptuveni cik bieži gada laikā nepieciešamas darbības, lai izglītojamo pieteiktu izglītības iestādē, iesniedzot iesniegumu.Administratīvās izmaksas par izglītojamā atskaitīšanu no izglītības iestādes, informējot nepilngadīga patvēruma meklētāja vecākus: (4,47 x 0,5) x (13 x 1) = 29 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati); 0,5 h - laiks, kas nepieciešams rīkojuma sagatavošanai: 13 - izglītojamo skaits, kas 2014./2015.mācību gadā tika atskaitīti no izglītības iestādēm 1 - aptuveni cik bieži gada laikā nepieciešamas darbības, lai izglītojamo atskaitītu no izglītības iestādes.Administratīvās izmaksas pedagogu, kuri strādās ar nepilngadīgu patvēruma meklētāju, tarifikācijas sagatavošanai:(4,47 x 0,5) x (17 x 1) = 38 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati); 0,5 h - laiks, kas nepieciešams tarifikācijas sagatavošanai: 17 - izglītojamo skaits, par kuriem 2015./2015.mācību gadā tika sagatavota tarifikācija:1 - aptuveni cik bieži gada laikā nepieciešamas darbības, lai sagatavotu tarifikāciju .Administratīvās izmaksas mācību līdzekļu saraksta sagatavošanai :(4,47 x 0,5) x (17 x 1) = 38 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati); 0,5 h - laiks, kas nepieciešams mācību līdzekļu saraksta sagatavošanai: 17 - izglītojamo skaits, par kuriem 2015./2015.mācību gadā tika sagatavots mācību līdzekļu saraksts:1 - aptuveni cik bieži gada laikā nepieciešamas darbības, lai sagatavotu mācību līdzekļu sarakstu.Administratīvās izmaksas individuālā plāna sagatavošanai :(4,47 x 0,5) x (17 x 1) = 38 *euro* 4,47 *euro* – valstī noteiktā vidējā darba samaksa stundā (Centrālās statistikas pārvaldes dati); 0,5 h - laiks, kas nepieciešams individuālā plāna sagatavošanai: 17 - izglītojamo skaits, par kuriem 2015./2015.mācību gadā tika sagatavots individuālais plāns:1 - aptuveni cik bieži gada laikā nepieciešamas darbības, lai sagatavotu individuālo plānu. |
| 4. | Cita informācija |  Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2016. gads | Turpmākie trīs gadi *(euro)* |
| 2017 | 2018 | 2019 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar 2016.gadu | izmaiņas, salīdzinot ar 2016.gadu | izmaiņas, salīdzinot ar 2016.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 128 751 |  0 | - 62 289 |  -118 647 |  -118 647 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 128 751 |  0 |  - 62 289 |  -118 647 |  -118 647 |
| 1.2. valsts speciālais budžets |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |
| 2. Budžeta izdevumi: | 128 751 |  0 |  - 62 289  | -118647  |  -118 647 |
| 2.1. valsts pamatbudžets | 128 751 |  0 |  - 62 289 | -118647   |  -118 647 |
| 2.2. valsts speciālais budžets |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 |
| 3. Finansiālā ietekme: | 0  |  0 |  0 |  0 | 0  |
| 3.1. valsts pamatbudžets |  0 |  0 |  0 |  0 |  0 |
| 3.2. speciālais budžets |  0 |  0 |  0 |  0 |  0 |
| 3.3. pašvaldību budžets |   |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |  0 |  0 |  0 |  0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Noteikumu projekts tiks īstenots budžetā piešķirtā finansējuma ietvaros. Nepilngadīgu patvēruma meklētāju izglītības ieguves iespējas tiek nodrošinātas no valsts budžeta līdzekļiem ministrijas programmas 01.00.00 “Vispārējā izglītība” apakšprogrammas 01.08.00 “Vispārējās izglītības atbalsta pasākumi” ietvaros. Atbilstoši likumam „Par valsts budžetu 2016.gadam” un 2016.gada 1.martā Ministru kabinetā (prot. Nr.10, 51.§) apstiprinātajiem bāzes izdevumiem 2017.-2019.gadam, apakšprogrammā 01.08.00 “Vispārējās izglītības atbalsta pasākumi” plānoti izdevumi:2016.gadā: 537 223 *euro* apmērā, tai skaitā 128 751 *euro* apmērā nepilngadīgu patvēruma meklētāju izglītības ieguves iespējas nodrošināšanai (t.sk. 10 104 *euro* ikgadēji plānotais finansējums budžeta bāzē + 118 647 *euro* papildus piešķirtais finansējums, lai nodrošinātu rīcības plāna pasākumu "3.14 Nepilngadīgu PM vispārējās izglītības ieguves nodrošināšana izglītības iestādēs, kas īsteno izglītības programmu valsts valodā");2017.gadā: 581 191 *euro* apmērā, tai skaitā 66 462 *euro* apmērā nepilngadīgu patvēruma meklētāju izglītības ieguves iespējas nodrošināšanai (t.sk. 10 104 *euro* ikgadēji plānotais finansējums budžeta bāzē + 56 358 *euro* papildus piešķirtais finansējums, lai nodrošinātu rīcības plāna pasākumu "3.14 Nepilngadīgu PM vispārējās izglītības ieguves nodrošināšana izglītības iestādēs, kas īsteno izglītības programmu valsts valodā");2018.gadā: 205 536 *euro* apmērā, tai skaitā 10 104 *euro* apmērā nepilngadīgu patvēruma meklētāju izglītības ieguves iespējas nodrošināšanai (t.sk. 10 104 *euro* ikgadēji plānotais finansējums budžeta bāzē);2019.gadā: 205 536 *euro* apmērā, tai skaitā 10 104 *euro* apmērā nepilngadīgu patvēruma meklētāju izglītības ieguves iespējas nodrošināšanai (t.sk. 10 104 *euro* ikgadēji plānotais finansējums budžeta bāzē).Atbilstoši rīcības plānam ir piešķirts papildu finansējums 2016. un 2017.gadam personu, kurām nepieciešama starptautiskā aizsardzība, pārvietošanai un uzņemšanai Latvijā no patvēruma meklētāja ierašanās pašvaldībā brīža. Pildot rīcības plānā noteikto, 2016.gadā ministrija provizoriski plāno nodrošināt izglītību 120 nepilngadīgiem patvēruma meklētājiem, piešķirot finansējumu 118 647 *euro* apmērā un 2017.gadā 57 nepilngadīgiem patvēruma meklētājiem, piešķirot finansējumu 56 358 *euro* apmērā, slēdzot līgumu ar izglītības iestādi par katra nepilngadīga patvēruma meklētāja izglītības ieguvi uz sešiem mēnešiem. Detalizēts aprēķins: 2016.gadā 120 nepilngadīgie patvēruma meklētāji\*800 *euro* = 96 000 *euro* \*1.2359 VSAOI= 118 647 *euro.*2017.gadā 57 nepilngadīgie patvēruma meklētāji\*800 *euro* = 45 600 *euro* \*1.2359 VSAOI= 56 358 *euro*Viena nepilngadīga patvēruma meklētāja izglītošanās vidējās izmaksas tiek plānotas 800 *euro* apmērā sešu mēnešu laikā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīcības plānā nav noteikts papildu nepieciešamais finansējums 2018. un 2019.gadam personu, kurām nepieciešama starptautiskā aizsardzība, pārvietošanai un uzņemšanai Latvijā no patvēruma meklētāja ierašanās pašvaldībā brīža. |

Anotācijas IV sadaļa – projekts šo jomu neskar.

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2013.gada 26.jūnija direktīva 2013/33/ES, ar ko nosaka standartu starptautiskās aizsardzības pieteikuma iesniedzēju uzņemšanai.  |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav.  |

|  |
| --- |
| **1.tabula. Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 26.jūnija direktīva 2013/33/ES, ar ko nosaka standartu starptautiskās aizsardzības pieteikuma iesniedzēju uzņemšanai. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, – sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, – norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Direktīvas 14.panta 1.punkts | Noteikumu projekta 2.punkts, 16.punkts | Ieviesta pilnībā. | Neparedz stingrākas prasības. |
| Direktīvas 14.panta 2.punkts | Noteikumu projekta 2.punkts, 3.punkts | Ieviesta pilnībā.  | Neparedz stingrākas prasības. |
| Direktīvas 14.panta 3.punkts | Noteikumu projekta 2.punkts | Ieviesta pilnībā.  | Neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Noteikumu projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Noteikumu projekts šo jomu neskar. |
| Cita informācija | Nav. |

|  |
| --- |
| **2.tabula. Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Eiropas Parlamenta un Padomes 2013.gada 26.jūnija direktīva 2013/32/ES par kopējām procedūrām starptautiskās aizsardzības statusa piešķiršanai un atņemšanai. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai norāda dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz attiecīgu skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Noteikumu projektā ietverta kārtība, kādā nodrošināma nepilngadīgu patvēruma meklētāju izglītības iespēju nodrošināšana.  | Atbilst pilnībā.  | Neparedz stigrākas prasības. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Atbilst pilnībā. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Izglītības un zinātnes ministrijas mājas lapā [www.izm.gov.lv](http://www.izm.gov.lv)Par noteikumu projekta precizējumiem to izstrādes procesā notikušas diskusijas, ieinteresēto pušu (izglītības iestāžu, kas nodrošina izglītības ieguvi nepilngadīgam patvēruma meklētājam) viedokļu apzināšana. |
| 2. | Sabiedrības līdzdalība projekta izstrādē | Par noteikumu projektu 2015.gada 19.novembrī seminārā informētas republikas pilsētu un novadu izglītības pārvaldes un izglītības speciālisti, kuri informējuši savas pašvaldības administratīvajā teritorijā esošo izglītības iestāžu vadītājus par plānotajām izmaiņām. |
| 3. | Sabiedrības līdzdalības rezultāti | Ņemti vērā ieinteresēto pušu viedokļi. Ņemot vērā izglītības iestāžu, kas nodrošina izglītības ieguvi nepilngadīgam patvēruma meklētājam, precizēta kārtība, kādā Pilsonības un migrācijas lietu pārvalde vai Valsts robežsardze informē ministriju par to, ka noslēdzies administratīvais process par nepilngadīga patvēruma meklētāja iesniegumu par bēgļa vai alternatīvā procesa piešķiršanu. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošina Izglītības un zinātnes ministrija ar esošajiem resursiem, kā arī vispārējas izglītības iestādes, Pilsonības un migrācijas lietu pārvalde vai Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru. | Jaunu institūciju izveide, esošu institūciju likvidācija vai reorganizācija nav nepieciešama.Noteikumu projekts tiks īstenots esošu institūciju un cilvēkresursu ietvaros. |
| 3. | Cita informācija | Finanšu kontroles funkcijas veic ministrija, kvalitātes kontroles funkcijas saskaņā ar kompetenci veic Izglītības kvalitātes valsts dienests. |

  Izglītības un zinātnes ministrs K.Šadurskis

Vizē:

Valsts sekretāra vietnieks –

Sporta departamenta direktors,

 valsts sekretāra pienākumu izpildītājs E. Severs

01.07.16.

3481

O.Arkle

67047944, olita.arkle@izm.gov.lv